**Regulativne spremembe za vzpostavitev nove vloge na trgu »aktivni odjemalec«**

Posvetovalni dokument

**Tabela s vprašanji in odgovori**

| **Poz. #** | **Poglavje** | **Vpr. #** | **Vprašanje** | **Odgovor** |
| --- | --- | --- | --- | --- |
| 1 | 1.4 | 1 | Kaj je po vašem mnenju najbolj ustrezen slovenski prevod termina »Prosumer«:   1. odjemalec-proizvajalec 2. proizvajalec-odjemalec 3. drugo: predlagajte prevod. |  |
| 2 | 2.1 | 1 | Je po vašem mnenju glede na vsebino posvetovalnega dokumenta treba nasloviti še kakšno procesno domeno? Opredelite. |  |
| 3 | 2.2 | 1 | Je po vašem mnenju glede na vsebino posvetovalnega dokumenta treba identificirati še kakšno ključno entiteto oziroma vlogo na trgu? Opredelite. |  |
| 4 | 2.3.1 | 1 | Se strinjate, da je treba odjemalcu zagotoviti možnost sklepanja pogodbenih razmerij z različnimi dobavitelji/agregatorji na istem priključku, s čimer se odjemalcu in sistemu zagotovijo nove koristi, odjemalcu se razširi možnost izbire ter omogoči boljše sodelovanje na trgu? |  |
| 5 | 2.3.2 | 1 | Se strinjate z opredelitvijo entitet merilna točka in obračunska merilna točka ter s predpostavkami in omejitvami, na katerih temeljijo predlagane procesne rešitve v nadaljevanju dokumenta? |  |
| 6 | 2.3.3 | 1 | Ali so zajeti vsi značilni primeri uporabe danes in v prihodnosti? Opredelite manjkajoče. |  |
| 7 | 2.3.3 | 2 | Ali bi morali za aktivnega odjemalca tipizirati sheme priključevanja, kot je to zagotovljeno za priključevanje razpršene proizvodnje? Ali bi obenem moralo biti tipizirano tudi določevanje merilnih točk v teh shemah? |  |
| 8 | 2.3.3 | 3 | Ali se strinjate z ugotovitvijo agencije, da obračun na podlagi skupnih računov za aktivnega odjemalca, ki ima sklenjenih več pogodb o nudenju storitev z dobavitelji in agregatorji, ne bo več izvedljiv? Predlagajte morebitne rešitve za omenjeni problem. |  |
| 9 | 2.3.3 | 4 | Ali lahko podate konkreten predlog rešitve priključne sheme in določitve merilnih točk za primer aktivnega odjemalca iz poglavja 2.3.3.2.4 (Aktivni odjemalec prihodnosti)? Če boste predlagali rešitev, opredelite tudi vrste storitev, ki se bodo obračunavale na posamezni obračunski merilni točki (omrežnina, dobavljena energija, fleksibilnost ipd.). |  |
| 10 | 2.4 | 1 | Ali se strinjate z agencijo, da navedene pomanjkljivosti predstavljajo resno oviro za razvoj trga z električno energijo? |  |
| 11 | 2.4 | 2 | Ali menite, da bo večja kompleksnost zaradi sodelovanja aktivnega odjemalca na trgu lahko tudi omejevalna za razvoj trga? Kakšen je vaš pogled, kakšne rešitve predlagate? |  |
| 12 | 2.4 | 3 | Kakšen vpliv ima predlagana ureditev na veljavne pogodbe v razmerjih med odjemalcem in distribucijskim operaterjem ter odjemalcem in dobaviteljem? |  |
| 13 | 3.1 | 1 | Se strinjate z izsledki analize obstoječega stanja na področju uporabe terminologije ključnih entitet v zakonodaji? |  |
| 14 | 3.1 | 2 | Se strinjate, da je harmonizacija terminologije ob hkratni odpravi pomanjkljivosti pri uporabi entitete merilno mesto pomembna za zagotovitev učinkovitega razvoja trga? Argumentirajte, če menite drugače. |  |
| 15 | 3.2 | 1 | Se strinjate s predlogom agencije glede harmonizacije terminologije ter vpeljave novih definicij entitet? |  |
| 16 | 3.2 | 2 | Je predlog agencije dovolj celovit? Opredelite morebitne pomanjkljivosti. |  |
| 17 | 3.2 | 3 | So predlagani terminski načrt oziroma iz njega izhajajoča prehodna obdobja sprejemljivi? |  |
| 18 | 3.2 | 4 | Se zavzemate za katero od opisanih možnih alternativnih rešitev (poglavje 3.2.1)? Argumentirajte ter podajte konkretne predloge rešitev. |  |
| 19 | 4.2 | 1 | Koliko merilnih mest, opremljenih s pametnimi števci, je po vašem mnenju že danes mogoče vključiti v merjeni odjem (kasneje še v bilančni obračun na podlagi 15-minutnega intervala), če predpostavimo, da so minimalni tehnični pogoji za to zagotovljeni, ko so na razpolago dovolj kakovostni 15-minutni merilni podatki za pretekli mesec (M-1)? |  |
| 20 | 4.3 | 1 | Se strinjate s predlogom agencije glede novega načina uvrščanja določenih odjemalcev z naročeno močjo pod 43 kW v merjeni odjem? Pojasnite. |  |
| 21 | 4.3 | 2 | Ali je po vašem mnenju časovni načrt sprememb sprejemljiv oziroma izvedljiv? Argumentirajte. |  |
| 22 | 4.4 | 1 | Ali obstajajo še kakšni drugi vidiki vpliva prehoda na 15-minitni obračunski interval? |  |
| 23 | 5.2 | 1 | Se strinjate z izhodišči ter mnenjem agencije glede potrebnih sprememb na področju zbiranja in obdelave merilnih podatkov zaradi učinkovanja ZVOP-1 ter GDPR? |  |
| 24 | 5.2 | 2 | Ali menite, da bi bilo možno problematiko zbiranja in obdelave osebnih podatkov bolj učinkovito urejati s posebnim namenskim zakonom in ne v EZ-1, kot so to npr. storili v Nemčiji? |  |
| 25 | 5.2.1 | 1 | Se strinjate s predlogom agencije, da se osnovni nabor podatkovnih storitev nudi upravičencem brezplačno? |  |
| 26 | 5.2.1 | 2 | Se strinjate s predlogom agencije, da se storitve izvajajo centralizirano preko spletnega vmesnika CSDMP? Pogoj za to je informatizacija procesov dostopa, avtorizacije, obdelave ter posredovanja podatkov uporabniku. |  |
| 27 | 5.2.2 | 1 | Se strinjate s predlogom agencije, da se razširjeni nabor podatkovnih storitev nudi upravičencem proti plačilu? |  |
| 28 | 5.2.2 | 2 | Koliko ste kot tržni udeleženec pripravljeni plačati za posamezno storitev iz razširjenega nabora storitev? |  |
| 29 | 5.2.2.1 | 1 | Se strinjate s predlogom agencije glede osnovnega in razširjenega nabora podatkovnih storitev? Ali je treba kakšno storitev dodati, je po vašem mnenju katera nepotrebna? Opredelite in argumentirajte. |  |
| 30 | 5.2.2.1 | 2 | Storitve 2.a in 2.b po mnenju agencije zmanjšujejo tveganja pri dobaviteljih. Na drugi strani lahko elektrooperaterju povzročajo dodatno delo.  Ali menite, da bi morale biti storitve 2.a in 2.b zato plačljive? Pod kakšnimi pogoji? Koliko bi v tem primeru bili pripravljeni plačati za posamezno storitev oziroma koliko bi po vašem mnenju lahko bila sprejemljiva cena storitve? |  |
| 31 | 5.2.2.1 | 3 | Dostop do nabora podatkovnih storitev za pooblaščence lastnika podatkov bi lahko bil podvržen enkratnemu oziroma pavšalnemu plačilu (preverjanje identitete, administracija itd.): plačljiva bi bila torej registracija deležnika v sistem. Avtorizacija za dostop bi temeljila na merilni točki oziroma merilnem mestu, odobrena bi bila na podlagi odobritve lastnika podatkov, ki bi v spletnem vmesniku upravljal dostope za posamezne deležnike. Ali se strinjate s predlogom agencije? Koliko bi po vašem mnenju bila sprejemljiva cena registracije? |  |
| 32 | 5.2.2.1 | 4 | Kakšno prehodno obdobje je po vašem potrebno oziroma sprejemljivo za vzpostavitev dostopa do podatkov v skupni dostopni točki kot predlaga agencija? Opredelite prehodno obdobje po posamezni storitvi. |  |
| 33 | 5.2.2.1 | 5 | Opredelite zgoraj navedene storitve po prioriteti oziroma pomembnosti za trg *s* stopnjo od 1 – 5 (1 – Nujno, …, 3 – Pomembno, …, 5 – Opcijsko). |  |
| 34 | 5.2.2.1 | 6 | Na kakšen način naj se izvajajo obstoječe storitve do preteka prehodnega obdobja, po katerem se vzpostavi nov nabor:   1. Po veljavnem ceniku SODO? 2. Na podlagi prilagojene tarife, ki odraža stanje implementacije naprednega merilnega sistema ter stroškov? 3. Brezplačno? |  |
| 35 | 5.2.3 |  | Se strinjate s predlogom agencije glede nabora odprtih podatkov? Imate konkreten predlog za dopolnitev nabora? Opredelite. |  |
| 36 | 5.2.4 | 1 | Kakšna raven storitve zajema na podlagi predlaganih kazalnikov bi bila po vašem mnenju ustrezna? Opredelite. |  |
| 37 | 5.2.4 | 2 | Ali bi bilo treba referenčne vrednosti kazalnikov uspešnosti določiti glede na komunikacijsko tehnologijo merilnih mest (PLC S-FSK, PLC G3 ipd.)? |  |

**Tabela za komentarje in pripombe izven nabora vnaprej definiranih**

| **Poz. #** | **Poglavje** | **Mnenje** | **Odgovor** |
| --- | --- | --- | --- |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
| 5 |  |  |  |
| 6 |  |  |  |